title: KOMMISSIONENS GENNEMFØRELSESFORORDNING (EU) …/… om det officielle standardcertifikat og regler for udstedelse af officielle certifikater for varer, som leveres til fartøjer, der forlader Unionen, og som er bestemt til forsyning af skibe eller til forplejning af besætning og passagerer, eller til NATO-militærbaser eller amerikanske militærbaser

text:
                               EUROPA-
                               KOMMISSIONEN
                                                      Bruxelles, den 12.11.2019
                                                      C(2019) 7000 final
           KOMMISSIONENS GENNEMFØRELSESFORORDNING (EU) …/…
                                          af 12.11.2019
   om det officielle standardcertifikat og regler for udstedelse af officielle certifikater for
   varer, som leveres til fartøjer, der forlader Unionen, og som er bestemt til forsyning af
   skibe eller til forplejning af besætning og passagerer, eller til NATO-militærbaser eller
                                    amerikanske militærbaser
                                       (EØS-relevant tekst)
DA                                                                                DA
 ---pagebreak---               KOMMISSIONENS GENNEMFØRELSESFORORDNING (EU) …/…
                                                   af 12.11.2019
     om det officielle standardcertifikat og regler for udstedelse af officielle certifikater for
     varer, som leveres til fartøjer, der forlader Unionen, og som er bestemt til forsyning af
     skibe eller til forplejning af besætning og passagerer, eller til NATO-militærbaser eller
                                         amerikanske militærbaser
                                              (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2017/625 af 15. marts
   2017 om offentlig kontrol og andre officielle aktiviteter med henblik på at sikre anvendelsen
   af fødevare- og foderlovgivningen og reglerne for dyresundhed og dyrevelfærd,
   plantesundhed og plantebeskyttelsesmidler, om ændring af Europa-Parlamentets og Rådets
   forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009,
   (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets
   forordning (EF) nr. 1/2005 og (EF) nr. 1099/2009 samt Rådets direktiv 98/58/EF,
   1999/74/EF, 2007/43/EF, 2008/119/EF og 2008/120/EF og om ophævelse af Europa-
   Parlamentets og Rådets forordning (EF) nr. 854/2004 og (EF) nr. 882/2004, Rådets direktiv
   89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og
   Rådets afgørelse 92/438/EØF (forordningen om offentlig kontrol)1, særlig artikel 77, stk. 3,
   litra a), og artikel 90, litra a) og f), og
   ud fra følgende betragtninger:
   (1)      Ved forordning (EU) 2017/625 er der fastsat regler, som medlemsstaternes
            kompetente myndigheder skal overholde, når de gennemfører offentlig kontrol af dyr
            og varer, der indføres til Unionen, til verifikation af, at EU-lovgivningen om
            agrofødevarekæden er overholdt.
   (2)      Ved Kommissionens delegerede forordning [C(2019) 7003]2 er der fastsat regler for
            offentlig kontrol af sendinger af animalske produkter, avlsmateriale, animalske
            biprodukter, afledte produkter, hø og halm og sammensatte produkter fra tredjelande,
            der opbevares i et lager, der er beliggende på Unionens område, og som skal leveres
            enten til en NATO-militærbase eller en amerikansk militærbase, der er beliggende på
            Unionens område eller i et tredjeland, eller til et fartøj, der forlader Unionen, og er
            bestemt til forsyning af skibe eller forplejning af besætning og passagerer.
   1
            EUT L 95 af 7.4.2017, s. 1.
   2
            Kommissionens delegerede forordning (EU) …/... af XXX om supplerende regler til Europa-
            Parlamentets og Rådets forordning (EU) 2017/625 for så vidt angår regler for offentlig kontrol af
            sendinger af dyr og varer ved transit, omladning og videre transport, om ændring af Kommissionens
            forordning (EF) nr. 798/2008, (EF) nr. 1251/2008, (EF) nr. 119/2009, (EU) nr. 206/2010, (EU) nr.
            605/2010, (EU) nr. 142/2011, (EU) nr. 28/2012, Kommissionens gennemførelsesforordning (EU)
            2016/759 og Kommissionens beslutning 2007/777/EF (EUT L.... af ....2019, s. ....).
DA                                                       1                                                    DA
 ---pagebreak---    (3)  Det er navnlig fastsat i delegeret forordning [C(2019) 7003], at sådanne sendinger af
        animalske produkter, avlsmateriale, animalske biprodukter, afledte produkter, hø og
        halm og sammensatte produkter skal ledsages af et officielt certifikat, når de forlader
        lageret.
   (4)  Ved delegeret forordning (EU) nr. [C(2019) 7003] fastsættes det endvidere, at
        sendinger af animalske produkter, avlsmateriale, animalske biprodukter, afledte
        produkter, hø og halm og sammensatte produkter fra tredjelande, der er bestemt til et
        fartøj, der forlader Unionen, skal ledsages af et officielt certifikat, når de transporteres
        fra grænsekontrolstedet til fartøjet.
   (5)  Af hensyn til klarheden og sammenhængen bør der fastsættes et enkelt officielt
        standardcertifikat for sendinger af animalske produkter, avlsmateriale, animalske
        biprodukter, afledte produkter, hø og halm og sammensatte produkter fra tredjelande,
        der er bestemt til levering til fartøjer, der forlader Unionen, og som er bestemt til
        forsyning af skibe eller forplejning af besætning og passagerer, eller til NATO-
        militærbaser eller amerikanske militærbaser, der er beliggende på Unionens område
        eller i et tredjeland.
   (6)  Ofte sammensættes indholdet af sendinger på lagre. Sådanne sendinger kan bestå af
        varer, der hidrører fra flere sendinger af forskellig oprindelse eller forskellige
        produktkategorier. For at reducere de administrative byrder bør der anvendes et enkelt
        officielt certifikat for varerne i de nysammensatte sendinger. Sporbarheden af varer
        bør sikres ved i det officielle certifikat at angive nummeret på det fælles
        sundhedsimportdokument (CHED), der ledsager de oprindelige forsendelser, hvorfra
        varerne hidrører.
   (7)  Det officielle certifikat kan udstedes af de kompetente myndigheder enten i
        papirformat eller i elektronisk format. Der bør derfor fastsættes krav vedrørende
        udstedelse af det officielle certifikat i begge tilfælde.
   (8)  Med henblik på konsekvens bør de regler, der gælder for udstedelse af elektroniske
        certifikater og for brugen af elektroniske signaturer til officielle certifikater, jf.
        Kommissionens gennemførelsesforordning [C(2019) 7005]]3, også gælde for det
        officielle standardcertifikat, der er fastsat i nærværende forordning.
   (9)  Standardcertifikater indgår i det elektroniske Traces-system, der blev oprettet ved
        Kommissionens beslutning 2003/623/EF4 og Kommissionens beslutning 2004/292/EF5
        med henblik på at lette og fremskynde de administrative procedurer ved Unionens
        grænser og på toldoplag samt muliggøre elektronisk kommunikation mellem de
        involverede parter. Formatet for det officielle standardcertifikat, der er fastsat i denne
        forordning, og bemærkningerne vedrørende udfyldelse af det bør derfor tilpasses til
        TRACES-systemet.
   (10) I overensstemmelse med artikel 133, stk. 4, i forordning (EU) 2017/625 skal Traces-
        systemet integreres i informationsstyringssystemet vedrørende offentlig kontrol
        (IMSOC). Det officielle standardcertifikat, der er fastsat i nærværende forordning, bør
        derfor tilpasses til IMSOC.
   3
        Kommissionens gennemførelsesforordning (EU).../... af XXX om regler for driften af
        informationsstyringssystemet vedrørende offentlig kontrol og dets systemkomponenter ("IMSOC-
        forordningen") (EUT L... af... ..2019, s. ….).
   4
        Kommissionens beslutning 2003/623/EF af 19. august 2003 om udvikling af et integreret
        veterinærinformationssystem (Traces) (EUT L 216 af 28.8.2003, s. 58).
   5
        Kommissionens beslutning 2004/292/EF af 30. marts 2004 om anvendelse af Traces-systemet og om
        ændring af beslutning 92/486/EØF (EUT L 94 af 31.3.2004, s. 63).
DA                                                     2                                              DA
 ---pagebreak---    (11)   Forordning (EU) 2017/625 finder anvendelse fra den 14. december 2019. De regler,
          der fastsættes ved nærværende forordning, bør derfor også anvendes fra denne dato.
   (12)   Foranstaltningerne i denne forordning er i overensstemmelse med udtalelse fra Den
          Stående Komité for Planter, Dyr, Fødevarer og Foder —
   VEDTAGET DENNE FORORDNING:
                                                    Artikel 1
                                                   Definition
   I denne forordning anvendes definitionen af "lager" i artikel 2, nr. 3), i Kommissionens
   delegerede forordning [C(2019) 7003].
                                                    Artikel 2
                                         Officielt standardcertifikat
   1.       Med henblik på artikel 21, stk. 1, og artikel 29, litra c), i Kommissionens delegerede
            forordning [C(2019) 7003] anvendes det officielle standardcertifikat, der er fastsat i
            del I i bilaget til nærværende forordning, til officiel certificering af sendinger af
            animalske produkter, avlsmateriale, animalske biprodukter, afledte produkter, hø og
            halm og sammensatte produkter, der leveres:
            a)     til fartøjer, der forlader Unionens område, og som er bestemt til forsyning af
                   skibe eller forplejning af besætning og passagerer, eller
            b)     fra et lager beliggende på Unionens område til NATO-militærbaser eller
                   amerikanske militærbaser, der er beliggende på Unionens område eller i et
                   tredjeland.
            Det officielle certifikat kan udstedes i papirformat eller elektronisk via IMSOC.
   2.       Hvis indholdet af sendinger sammensættes på et lager og består af produkter af
            forskellig oprindelse eller forskellige produktkategorier, kan der udstedes et enkelt
            officielt certifikat til at ledsage en sådan sending.
                                                    Artikel 3
             Krav vedrørende officielle certifikater, der ikke indsendes via IMSOC
   Officielle certifikater, der ikke indsendes via IMSOC, skal opfylde følgende krav:
   1.       Ud over den certifikatudstedende embedsmands underskrift skal det officielle
            certifikat være forsynet med et officielt stempel. Underskriftens og stemplets farve
            skal afvige fra påtrykkets farve.
   2.       Hvis det officielle certifikat indeholder erklæringer, skal erklæringer, der ikke er
            relevante, overstreges, paraferes og stemples af den certifikatudstedende
            embedsmand eller helt slettes fra certifikatet.
   3.       Det officielle certifikat skal bestå af:
            a)     et enkelt ark papir eller
            b)     flere ark papir, hvor alle ark er udelelige og udgør et samlet hele, eller
            c)     en sekvens af sider, der er nummereret, så det fremgår, at der er tale om en
                   bestemt side i en afgrænset sekvens.
DA                                                      3                                          DA
 ---pagebreak---    4.       Hvis det officielle certifikat består af en sekvens af sider, skal hver side angive den
            unikke kode, jf. artikel 89, stk. 1, litra a), i forordning (EU) 2017/625, og være
            forsynet med den certifikatudstedende embedsmands underskrift og det officielle
            stempel.
   5.       Det officielle certifikat skal udstedes, før de sendinger, som det vedrører, forlader
            grænsekontrolstedets eller lagerets kompetente myndigheders kontrol.
                                                 Artikel 4
       Krav vedrørende officielle certifikater, der indsendes via IMSOC, og vedrørende
                                anvendelse af elektroniske signaturer
   1.       Officielle certifikater, der indsendes via IMSOC, skal være baseret på det officielle
            standardcertifikat, der er fastsat i del 1 i bilaget til denne forordning.
   2.       Det officielle certifikat skal indsendes via IMSOC, før de sendinger, som det
            vedrører, forlader grænsekontrolstedets eller lagerets kompetente myndigheders
            kontrol.
   3.       Officielle certifikater, der indsendes via IMSOC, skal opfylde kravene vedrørende
            udstedelse af elektroniske officielle certifikater og vedrørende anvendelse af
            elektroniske signaturer, jf. artikel 39 i gennemførelsesforordning [C(2019) 7005].
                                                 Artikel 5
                 Bemærkninger vedrørende udfyldelse af det officielle certifikat
   Det officielle certifikat udfyldes i overensstemmelse med bemærkningerne i del 2 i bilaget til
   denne forordning.
                                                 Artikel 6
                                  Ikrafttræden og anvendelsesdato
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Den anvendes fra den 14. december 2019.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 12.11.2019.
                                                   På Kommissionens vegne
                                                   Formand
                                                   Ursula VON DER LEYEN
DA                                                    4                                             DA
 ---documentbreak---                                                              DA
                                                          BILAG
                                                          DEL 1
     Model til det officielle certifikat, der ledsager sendinger af animalske produkter,
  avlsmateriale, animalske biprodukter, afledte produkter, hø og halm og sammensatte
produkter fra tredjelande, der leveres til fartøjer, der forlader Unionen, eller til NATO-
                              militærbaser eller amerikanske militærbaser
                                               Officielt certifikat for varer leveret til fartøjer, der forlader Unionen,
 DEN EUROPÆISKE UNION                          eller til NATO-militærbaser eller amerikanske militærbaser
 I.1   Grænsekontrolsted/Kompetent myndighed                          I.2       Certifikatets referencenr.
                                                                      I.2.a     IMSOC-referencenummer
       Traces-referencenr.
 I.3   Afsender                                                                 Operatør, der er ansvarlig for
                                                                      I.4
                                                                                sendingen
       Navn                                                                     Navn
       Adresse                                                                  Adresse
       Registrerings-
       /godkendelsesnr.
       Land                          ISO-landekode                              Land                                       ISO-landekode
 I.5   Bestemmelsessted (fartøj)                                      I.6       Bestemmelsessted (NATO-/USA-militærbase)
                                                                                NATO-/USA-militærbasens navn
       Fartøjets navn                                                           NATO-/USA-militærbasens Traces-
                                                                                referencenummer
       Fartøjets IMO-nummer                                                     Adresse
       Havn                                                                     Land                                       ISO-landekode
       Land                          ISO-landekode                              Udgangsgrænsekontrolsted
 I.7   Transportmidler        Identifikationsnummer/-numre                 Containernr.                          Forseglingsenr.
 I.8   Varebeskrivelse
                                                                                Reference for oprindeligt
         KN-kode           Produkttype          Oprindelsesland         Antal kolli               Nettovægt (kg)
                                                                                CHED
                                                              1
 ---pagebreak--- Bilag: ____________________________________
I.9        Samlet antal kolli                                                                          I.10       Samlet nettovægt (kg)
I.11       Dato for afgang
II.1       Erklæring:
           (1)
                Undertegnede certifikatudstedende embedsmand bekræfter, at ovennævnte produkter er godkendt til at blive afsendt til det fartøj, der
           forlader Unionen.
           (1)
                Undertegnede certifikatudstedende embedsmand bekræfter, at ovennævnte produkter er godkendt til at blive afsendt til en NATO-
           militærbase/amerikansk militærbase.
II.2       Navn (med blokbogstaver)                                                         Stilling og titel
           Kompetent                                                                        Kompetent           myndigheds/grænsekontrolsteds Traces-
           myndighed/grænsekontrolsted                                                      registreringsnr.
           Dato                                        Stempel(2)                           Underskrift(2)
III.1      Bekræftelse af sendingens ankomst og overensstemmelse
           med reglerne
           Jeg bekræfter, at sendingen er leveret:         (1)
                                                                om bord på det fartøj, der er angivet i rubrik I.5
                                                           (1)
                                                                til en NATO/USA militærbase, der er angivet i rubrik I.6
                                                           (1)
                                                                udgangsgrænsekontrolsted
           Overholder sendingen kravene?                   Ja                  Nej
III.2      (1)
                       Kompetent        Officiel repræsentant for fartøjsføreren              Kompetent myndighed med ansvar for kontrol på
           myndighed                                                                           NATO-/USA-militærbasen
           Navn (med blokbogstaver)                                                         Stilling
           Kompetent myndighed                                                              Kompetent myndigheds Traces-registreringsnr.
           Sted
           Dato                                        Stempel(2)                           Underskrift(2)
 (1)
     Det ikke relevante overstreges.
                                                                        2
 ---pagebreak---                                                      DEL 2
                  Bemærkninger vedrørende udfyldelse af det officielle certifikat
                                                   Generelt
   For at vælge en mulighed markeres den relevante rubrik med et kryds (X).
   "ISO-kode" henviser til landenes internationale standardkode på to bogstaver i
   overensstemmelse med den internationale standard ISO 3166 alfa-21.
   Hvis en rubrik giver mulighed for at vælge en eller flere muligheder, er det kun de(n) valgte
   mulighed(er), der vil blive vist i den elektroniske udgave af det officielle certifikat.
                              Del I: Nærmere oplysninger om sendingen
   Rubrik I.1.          Grænsekontrolsted/Kompetent myndighed: Angiv navnet på
                        grænsekontrolstedet eller den kompetente myndighed, der udsteder det
                        officielle certifikat, alt efter hvad der er relevant, og deres Traces-
                        referencenummer.
   Rubrik I.2.          Certifikatets referencenr.: Den unikke obligatoriske kode, som den
                        kompetente myndighed, der udsteder det officielle certifikat, tildeler i
                        overensstemmelse med sin egen klassificering. Denne rubrik er
                        obligatorisk for alle certifikater, der ikke indsendes via IMSOC.
   Rubrik I.2.a         IMSOC-referencenummer: Den unikke referencekode, som automatisk
                        tildeles af IMSOC, hvis certifikatet er registreret i IMSOC. Denne rubrik
                        udfyldes ikke, hvis certifikatet ikke er indsendt via IMSOC.
   Rubrik I.3.          Afsender: Ved afsendelse fra et lager anføres navn og adresse (gade, by
                        og region, provins eller stat, registreringsnummer/godkendelsesnummer)
                        på det lager, hvorfra sendingen afsendes. Denne rubrik udfyldes ikke, hvis
                        sendingen afsendes direkte fra et grænsekontrolsted.
   Rubrik I.4.          Operatør, der er ansvarlig for sendingen: Navn og adresse (gade, by og
                        region, provins eller stat, registreringsnummer/godkendelsesnummer) på
                        den fysiske eller juridiske person, som i Unionen er ansvarlig for
                        leveringen af sendingen til bestemmelsesstedet.
   Rubrik I.5.          Bestemmelsessted (fartøj): Angiv navnet på det fartøj, sendingen er
                        bestemt til, fartøjets IMO-nummer (IMO = Den Internationale
                        Søfartsorganisation), havnens navn samt navn og ISO-kode for den
                        medlemsstat, der er varernes bestemmelsessted. Denne rubrik udfyldes
                        ikke, hvis der udstedes et officielt certifikat til brug ved levering af
                        sendingen til en NATO-militærbase eller amerikansk militærbase, der er
                        beliggende på Unionens område eller i et tredjeland.
   Rubrik I.6.          Bestemmelsessted (NATO-/USA-militærbase): Angiv navnet på den
                        NATO-militærbase/amerikanske militærbase, der er bestemmelsessted, og
                        som er beliggende på Unionens område, og navn og ISO-kode for den
                        medlemsstat, hvor NATO-militærbasen/den amerikanske militærbase, der
                        er bestemmelsessted, er beliggende.
                         Hvis bestemmelsesstedet er en NATO-militærbase/amerikansk
                         militærbase, der er beliggende i et tredjeland, angives kun
   1
           Liste over landenavne og kodeelementer findes her: http://www.iso.org/iso/country_codes/iso-3166-
           1_decoding_table.htm.
DA                                                      3                                                    DA
 ---pagebreak---                        udgangsgrænsekontrolstedet fra Unionen i denne rubrik.
                       Denne rubrik udfyldes ikke, hvis det officielle certifikat udstedes med
                       henblik på levering til fartøjer, der forlader Unionen.
   Rubrik I.7.         Transportmidler:
                       Identifikationsnummer/-numre: For fly angives rutenummer. For fartøjer
                       angives skibsnavn(e). For tog angives togets og godsvognens nummer.
                       For vejtransport angives nummerpladen og nummerpladen på en eventuel
                       anhænger/sættevogn. For containersendinger er
                       anhængerens/sættevognens nummerplade ikke obligatorisk, hvis
                       containerens nummer er angivet.
                       Ved færgetransport angives køretøjets identifikation, nummerpladen på
                       køretøjet og nummerpladen på en eventuel anhænger/sættevogn samt
                       navnet på den planlagte færgeforbindelse.
   Containernr.:       Hvis det er relevant, de tilsvarende numre. Containernummeret skal
                       angives, hvis varerne transporteres i lukkede containere.
   Forseglingsnr.      Det er kun det officielle forseglingsnummer, der skal angives. Der
                       anvendes en officiel forsegling, hvis containeren, lastvognen eller
                       godsvognen forsegles under tilsyn af den kompetente myndighed, der
                       udsteder certifikatet.
   Rubrik I.8.         Varebeskrivelse:
                       Beskrivelse af varerne og produkttype: Angiv den relevante kode i den
                       kombinerede nomenklatur (KN) og overskriften som omhandlet i Rådets
                       forordning (EØF) nr. 2658/87 af 23. juli 1987 om told- og
                       statistiknomenklaturen og den fælles toldtarif2.
                       Oprindelsesland: Angiv varernes oprindelsesland.
                       Reference for oprindeligt CHED: Angiv nummeret på CHED'et for den
                       sending, hvorfra det relevante antal kasser af produkter er afledt.
                       Oplysningerne i denne rubrik kan også anføres i et bilag, der vedlægges
                       det officielle certifikat. I så fald skal rubrikken "Bilag" udfyldes, herunder
                       bilagets/bilagenes referencenummer/-numre.
   Rubrik I.9.         Samlet antal kolli: Angiv antal kasser eller kolli med varer. Ved
                       bulksendinger er denne rubrik fakultativ.
   Rubrik I.10.        Samlet nettovægt (kg): Denne defineres som varernes masse uden primær
                       emballage eller anden emballage.
   Rubrik I.11.        Dato og klokkeslæt for afgang: Angiv dato og klokkeslæt for den
                       planlagte afgang for transportmidlet fra grænsekontrolstedet eller lageret.
                                              Del II: Erklæring
   Denne del udfyldes af embedsdyrlægen eller en officiel inspektør fra den kompetente
   myndighed på grænsekontrolstedet eller på lageret.
   2
          Rådets forordning (EØF) nr. 2658/87 af 23. juli 1987 om told- og statistiknomenklaturen og Den
          Fælles Toldtarif (EFT L 256 af 7.9.1987, s. 1).
DA                                                        4                                              DA
 ---pagebreak---                           Del III: Bekræftelse af sendingens ankomst
   Denne del udfyldes af:
   –      Hvis bestemmelsesstedet er et fartøj, der forlader Unionen: den kompetente
          myndighed i bestemmelseshavnen eller den officielle repræsentant for fartøjsføreren.
   –      Hvis bestemmelsesstedet er en NATO-militærbase/amerikansk militærbase
          beliggende på Unionens område: den kompetente myndighed med ansvar for kontrol
          på NATO-militærbasen/den amerikanske militærbase.
   –      Hvis bestemmelsesstedet er en NATO-militærbase/amerikansk militærbase
          beliggende      i    et    tredjeland:     den   kompetente     myndighed         på
          udgangsgrænsekontrolstedet.
DA                                              5                                              DA


title: KOMMISSIONENS GENNEMFØRELSESFORORDNING (EU) …/… om ændring af Kommissionens gennemførelsesforordning (EU) 2016/799 for så vidt angår vejeanordninger på køretøjer

text:
                       EUROPA-
                       KOMMISSIONEN
                                               Bruxelles, den 5.2.2020
                                               C(2020) 531 final
       KOMMISSIONENS GENNEMFØRELSESFORORDNING (EU) …/…
                                   af 5.2.2020
   om ændring af Kommissionens gennemførelsesforordning (EU) 2016/799 for så vidt
                       angår vejeanordninger på køretøjer
                               (EØS-relevant tekst)
DA                                                                                DA
 ---pagebreak---                KOMMISSIONENS GENNEMFØRELSESFORORDNING (EU) …/…
                                                       af 5.2.2020
      om ændring af Kommissionens gennemførelsesforordning (EU) 2016/799 for så vidt
                                      angår vejeanordninger på køretøjer
                                                 (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 165/2014 af
   4. februar 2014 om takografer inden for vejtransport1 særlig artikel 11, og
   ud fra følgende betragtninger:
   (1)       Medlemsstaterne kan i medfør af artikel 10d, stk. 5, i direktiv 96/53/EF installere
             vejeanordninger på køretøjer til at foretage kontrol af køretøjer eller vogntog, der
             sandsynligvis har overskredet den største tilladte vægt.
   (2)       I Kommissionens gennemførelsesforordning (EU) 2019/12132 fastsættes detaljerede
             bestemmelser til sikring af ensartet interoperabilitet og regler om kompatibilitet for
             vejeanordninger på køretøjer.
   (3)       Eftersom kravene i Kommissionens gennemførelsesforordning (EU) 2019/1213 er i
             strid med bestemmelserne om vejeanordninger på køretøjer, som er fastsat i tillæg 14
             til bilag IC til Kommissionens gennemførelsesforordning (EU) 2016/799, bør dette
             bilag derfor ændres med henblik på at lade punkt 5.5 i tillæg 14 udgå.
   (4)       Foranstaltningerne i nærværende gennemførelsesforordning fra Kommissionen er i
             overensstemmelse med udtalelse fra Vejtransportudvalget, der er omhandlet i artikel
             42, stk. 3, i forordning (EU) nr. 165/2014 —
   VEDTAGET DENNE FORORDNING:
                                                        Artikel 1
   Punkt 5.5 i tillæg 14 til bilag I C til Kommissionens gennemførelsesforordning (EU)
   2016/799 udgår.
   1
       Europa-Parlamentets og Rådets forordning (EU) nr. 165/2014 af 4. februar 2014 om takografer inden for
       vejtransport, om ophævelse af Rådets forordning (EØF) nr. 3821/85 om kontrolapparatet inden for
       vejtransport og om ændring af Europa-Parlamentets og Rådets forordning (EF) nr. 561/2006 om
       harmonisering af visse sociale bestemmelser inden for vejtransport (EUT L 60 af 28.2.2014, s. 1).
   2
       Kommissionens gennemførelsesforordning (EU) 2019/1213 af 12. juli 2019 om nærmere bestemmelser til
       sikring af ensartede betingelser for gennemførelsen af interoperabilitet og kompatibilitet af vejeanordninger
       på køretøjer i henhold til Rådets direktiv 96/53/EF (EUT L 192, 18.7.2019, s. 1).
DA                                                          1                                                        DA
 ---pagebreak---                                              Artikel 2
                                   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 5.2.2020.
                                               På Kommissionens vegne
                                               Formand
                                               Ursula VON DER LEYEN
DA                                               2                                           DA


title: KOMMISSIONENS GENNEMFØRELSESFORORDNING (EU) …/… om fastlæggelse af de nærmere ordninger for og indholdet i kvalitetsrapporter i henhold til Europa-Parlamentets og Rådets forordning (EU) 2019/1700

text:
                            EUROPA-
                            KOMMISSIONEN
                                                   Bruxelles, den 16.12.2019
                                                   C(2019) 8837 final
           KOMMISSIONENS GENNEMFØRELSESFORORDNING (EU) …/…
                                       af 16.12.2019
   om fastlæggelse af de nærmere ordninger for og indholdet i kvalitetsrapporter i henhold
               til Europa-Parlamentets og Rådets forordning (EU) 2019/1700
                                    (EØS-relevant tekst)
DA                                                                                DA
 ---pagebreak---              KOMMISSIONENS GENNEMFØRELSESFORORDNING (EU) …/…
                                              af 16.12.2019
   om fastlæggelse af de nærmere ordninger for og indholdet i kvalitetsrapporter i henhold
                 til Europa-Parlamentets og Rådets forordning (EU) 2019/1700
                                           (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2019/1700 af 10.
   oktober 2019 om oprettelse af en fælles ramme for europæiske statistikker vedrørende
   personer og husstande baseret på data på individniveau indsamlet ved hjælp af stikprøver, om
   ændring af Europa-Parlamentets og Rådets forordning (EF) nr. 808/2004, (EF) nr. 452/2008
   og (EF) nr. 1338/2008 og om ophævelse af Europa-Parlamentets og Rådets forordning (EF)
   nr. 1177/2003 og Rådets forordning (EF) nr. 577/981, særlig artikel 13, stk. 6, og
   ud fra følgende betragtninger:
   (1)     De nærmere ordninger for og indholdet i kvalitetsrapporter, herunder oplysninger om
           metoden for vurdering af opfyldelsen af præcisionskravene, fastlægges af
           Kommissionen i forbindelse med de data, som medlemsstaterne skal indberette til
           Eurostat.
   (2)     Foranstaltningerne i denne forordning er i overensstemmelse med udtalelse fra
           Udvalget for det Europæiske Statistiske System —
   VEDTAGET DENNE FORORDNING:
                                                 Artikel 1
                                                Genstand
     Ved denne forordning fastlægges de nærmere ordninger for kvalitetsrapporterne og det
     krævede indhold heri, herunder en oversigt over metoden for vurdering af opfyldelsen af
     præcisionskravene, for så vidt angår de data, som medlemsstaterne skal indberette til
     Kommissionen (Eurostat) i henhold til forordning (EU) nr. 2019/1700.
                                                 Artikel 2
                                               Definitioner
   I denne forordning forstås ved:
   1
           EUT L 261I af 14.10.2019, s. 1.
DA                                                   1                                          DA
 ---pagebreak---    1)       "proxyinterview": et interview med en anden person end den person, som anmodes
            om oplysninger, efter specifikke regler, som fastsættes ved hver undersøgelse, og
            hvor det specificeres, i hvilke tilfælde proxyinterview kan accepteres
   2)       "bortfald": den omstændighed, at man ved en undersøgelse ikke har kunnet indsamle
            data for alle dataelementer i spørgeskemaet eller fra populationsenheder, der er
            udpeget til dataindsamling, eller begge dele, nærmere bestemt:
            a)     "bortfald, der skyldes ikke-svarende enheder": en type bortfald, som
                   forekommer, når der ikke er indsamlet data om en populationsenhed, der er
                   udpeget til dataindsamling
            b)     "bortfald, der skyldes ikke-besvarede spørgsmål": en type bortfald, som
                   forekommer, når der ikke er indsamlet data om en undersøgelsesvariabel i
                   relation til en udpeget populationsenhed
   3)        "stikprøvefejl": del af forskellen mellem en populationsværdi og et estimat for denne
            værdi beregnet på grundlag af en tilfældig stikprøve, som skyldes, at kun en
            delmængde af populationen er angivet
   4)       "ikkestikprøvefejl":     fejl   i   stikprøveestimater,  som      ikke   kan   tilskrives
            stikprøveudsving
   5)       "substitution": med hensyn til respondenter, udskiftning af en enhed, der oprindeligt
            var udtaget til stikprøven med en anden enhed, herunder udskiftning mellem
            husstande eller inden for en husstand
   6)       "kriterieopfyldende enheder": det sæt af populationsenheder, der er udvalgt fra
            stikprøvegrundlaget, og som er en del af målpopulationen
   7)       "ikke-kriterieopfyldende enheder": enheder i stikprøven, som ikke er en del af
            målpopulationen
   8)       "nettostikprøve", også benævnt "opnået stikprøve": det sæt af populationsenheder
            (herunder substitutionsenheder), der er udvalgt fra stikprøvegrundlaget, og fra hvilke
            der er indhentet tilstrækkelige oplysninger til, at enheden kan medtages i
            undersøgelsesskønnene
   9)       "bruttostikprøve", også benævnt "oprindelig stikprøve": det sæt af
            populationsenheder, der oprindeligt blev udvalgt fra stikprøvegrundlaget.
            Bruttostikprøven omfatter de kriterieopfyldende enheder (nettostikprøven og
            bortfald, der skyldes ikke-svarende enheder) og de ikke-kriterieopfyldende enheder
   10)      "imputering": en procedure til anførelse af en værdi for et specifikt dataelement, hvis
            der ikke foreligger noget svar.
                                                 Artikel 3
                                            Kvalitetsrapporter
   Kvalitetsrapporterne skal indeholde kvalitetsrelaterede data og metadata i overensstemmelse
   med de kvalitetskriterier og statistiske begreber, der er fastsat i bilaget. Disse rapporter skal
   også henvise til eventuelle tilfælde, hvor de relevante kvalitetskriterier ikke blev opfyldt, eller
   hvor statistiske begreber ikke blev anvendt korrekt, eller begge dele.
DA                                                   2                                                 DA
 ---pagebreak---                                                Artikel 4
              Oversigt over metoder for vurdering af opfyldelsen af præcisionskravene
   Kommissionen (Eurostat) vurderer, i hvilket omfang de data, som medlemsstaterne har
   fremsendt i henhold til bilag II til forordning (EU) 2019/ 1700, opfylder præcisionskravene.
   Hvis Kommissionen (Eurostat) konstaterer, at præcisionskravene ikke er opfyldt, vurderes
   den manglende opfyldelse ud fra følgende:
   –       omfanget og hyppigheden heraf og indvirkningen på kvaliteten af de vigtigste
           indikatorer, navnlig deres sammenlignelighed
   –       om situationen hurtigt kan afhjælpes, og om medlemsstaterne foretager de
           nødvendige korrektioner på en effektiv måde
   –       om den manglende opfyldelse kan afhjælpes indirekte, navnlig ved hjælp af
           skønsmetoder, og om medlemsstaterne træffer passende afhjælpende foranstaltninger
   –       i hvilket omfang medlemsstaterne fører kontrol med manglende opfyldelse, som kan
           skyldes forhold, som de ikke har kontrol over
   –       i hvilket omfang den manglende opfyldelse varer ved under flere på hinanden
           følgende dataindsamlingsrunder
   –       om der foreligger en plan for afhjælpende foranstaltninger, som er godkendt af
           Kommissionen (Eurostat), og om den gennemføres effektivt; ved vurderingen af en
           sådan plan vil der blive taget hensyn til den tid, der er nødvendig for at rette op på
           tilfælde af manglende opfyldelse, navnlig for så vidt angår indsamling af paneldata.
                                               Artikel 5
                     Tekniske standarder for fremsendelse af kvalitetsrapporter
   1.      For at understøtte kvalitetsstyring og procesdokumentation skal kvalitetsrapporterne
           fremsendes i overensstemmelse med de af Kommissionen (Eurostat) fastsatte
           tekniske standarder.
   2.      For at muliggøre elektronisk datagenfinding skal kvalitetsrapporterne fremsendes til
           Kommissionen (Eurostat) via den centrale dataportal.
                                               Artikel 6
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 16.12.2019.
                                                På Kommissionens vegne
                                                Formand
                                                Ursula VON DER LEYEN
DA                                                 3                                              DA
 ---documentbreak---                             EUROPA-
                            KOMMISSIONEN
                                                   Bruxelles, den 16.12.2019
                                                   C(2019) 8837 final
                                                   ANNEX 1
                                         BILAG
                                            til
           KOMMISSIONENS GENNEMFØRELSESFORORDNING (EU) …/…
                                         af XXX
   om fastlæggelse af de nærmere ordninger for og indholdet i kvalitetsrapporter i henhold
               til Europa-Parlamentets og Rådets forordning (EU) 2019/1700
DA                                                                                DA
 ---pagebreak---                                                  BILAG
                                 Kvalitetskriterier og statistiske begreber
      Kvalitetsrapporterne skal indeholde kvalitetsrelaterede data og                    metadata    i
      overensstemmelse med følgende kvalitetskriterier og statistiske begreber.
      Hvis et bestemt statistisk begreb ikke er relevant for en statistisk operation, bør dette begreb
      forblive i kvalitetsrapporten ledsaget af ordene "ikke relevant".
   1.         KONTAKT
      Kontaktpunkter (personer eller organisationer) for henvendelser angående data eller
      metadata, herunder kontaktoplysninger.
   2.         STATISTISK FREMSTILLING
      Beskrivelse af de formidlede data, der kan vises til brugerne i form af tabeller, grafer eller
      kort.
   2.1.       Databeskrivelse
            Beskrivelse af de vigtigste karakteristika ved datasættet.
   2.2.       Klassificeringssystem
            Hvis det er relevant, listen over klassificeringer og opdelinger, der anvendes i
            forbindelse med data, og eventuelle afvigelser fra europæiske statistiske standarder
            eller internationale standarder.
   2.3.       Sektordækning
              Beskrivelse af de vigtigste emner, som datasættet omfatter.
   2.4.       Statistiske begreber og definitioner, herunder referenceperioden
            Listen over alle de variabler, der afviger fra standarddefinitionen, med angivelse af de
            anvendte nationale begreber og eventuelle forskelle mellem de nationale begreber og
            de respektive dataindsamlinger.
   2.5.       Statistiske enheder
            Beskrivelse af observationsenhederne.
   2.6.       Statistisk population
            Beskrivelse af den statistiske målpopulation eller de populationer, som datasættet
            henviser til, dvs. den population, som der skal indsamles oplysninger om.
   2.6.1.     Population(er), som ikke er omfattet
            Oplysninger om eventuelle delpopulationer, som ikke er omfattet af dataindsamlingen
            (f.eks. hjemløse eller personer, der bor i en institution), herunder en beskrivelse af en
            sådan population og det bedste kvantitative estimat herfor.
DA                                                   1                                                 DA
 ---pagebreak---    2.7.     Referenceområde
          Beskrivelse af det geografiske område, som det undersøgte statistiske fænomen
          vedrører: det omfattede geografiske område og en liste over områder, der er udelukket.
   2.8.     Tidsdækning
          De perioder eller tidspunkter, som observationen henviser til.
   3.       STATISTISK BEARBEJDNING
      Behandling af data for at aflede nye oplysninger ud fra et givet sæt regler
   3.1.     Kildedata
          Beskrivelse af kilden til de statistiske rådata (f.eks. interview, administrative data,
          andre kilder). Hvis der anvendes administrative registre, bør de beskrives klart (kilde,
          primært formål, mulige mangler osv.).
   3.1.1.   Stikprøvegrundlag
          Beskrivelse af de metoder, der er anvendt til at tilvejebringe eller danne
          stikprøvegrundlaget.
   3.1.2.   Stikprøveplan
          Beskrivelse af følgende aspekter:
                 Type stikprøveplan (stratificeret, flertrin, samlet i klynger, ét trin, to trin)
                 Stratificering og delstratificeringskriterier
                 Stikprøvestørrelse
   3.2.     Dataindsamlingshyppighed
            Oplysninger om, hvor hyppigt et datasæt indsamles.
   3.3.     Dataindsamling
          Beskrivelse af de metoder, der er anvendt til at indsamle data (CAPI, CAWI, CATI
          osv.). Det nationale spørgeskema, der er anvendt til dataindsamling, bør vedlægges
          sammen med den tilhørende oversættelse til engelsk.
   3.4.     Datavalidering
          Beskrivelse af de procedurer, der er anvendt til kontrol og validering af kilde- og
          resultatdata, herunder en redegørelse for, hvordan resultaterne af disse valideringer
          overvåges og anvendes.
   3.5.     Datasammenstilling
          Beskrivelse af datasammenstillingsprocessen (f.eks. dataredigering, imputering,
          vægtning, justering for bortfald, kalibrering, anvendt model osv.). Hvert trin i
          vægtningen skal beskrives særskilt: beregning af stikprøvevægte, justering for bortfald
          (hvordan stikprøvevægten korrigeres under hensyntagen til forskelle i svarprocenter),
          kalibrering (niveau og variabler, der er anvendt i forbindelse med justeringen, anvendt
          metode), beregning af de endelige vægte.
DA                                                  2                                              DA
 ---pagebreak---    4.        KVALITETSSTYRING
      Systemer og strukturer inden for en organisation til styring af kvaliteten af statistiske
      produkter og processer.
   4.1.      Kvalitetssikring
           Beskrivelse af kvalitetssikringsrammen og/eller kvalitetsstyringssystemet (f.eks.
           EFQM, ISO 9000), der anvendes i organisationen.
   4.2.      Kvalitetsvurdering
           Beskrivelse af den overordnede kvalitet af de statistiske resultater, der sammenfatter
           de vigtigste styrker og eventuelle kvalitetsmangler ved standardkvalitetskriterierne:
           relevans, nøjagtighed, pålidelighed, aktualitet, punktlighed, sammenlignelighed og
           kohærens. Eventuelle kompromiser mellem kvalitetsaspekter og planlagte
           kvalitetsforbedringer kan nævnes.
   5.        RELEVANS
   5.1.      Brugerbehov
             Oplysninger (hvis de foreligger) om (eventuelle nye) brugerbehov i forbindelse med
             indsamlede data.
   5.2.      Brugertilfredshed
             Oplysninger (hvis de foreligger) om databrugeres tilfredshed i relation til data, der
             indsamles og stilles til rådighed.
   5.3.      Fuldstændighed
           Beskrivelse af eventuel manglende opfyldelse for så vidt angår variabler, som ikke er
           indberettet.
   6.        NØJAGTIGHED OG PÅLIDELIGHED
   6.1.      Generel nøjagtighed
           Sammenfatning af de forskellige elementer i en vurdering af nøjagtigheden knyttet til
           et givet datasæt eller område:
                  Beskrivelse af de vigtigste kilder til tilfældige og systematiske fejl i de
                   statistiske resultater med en sammenfattende vurdering af alle fejl med særlig
                   fokus på indvirkningen på de vigtigste estimater.
                  Datarevisionsaspekter, hvis det er relevant.
   6.2.      Stikprøvefejl
                  Beskrivelse af metoden til beregning af præcisionsestimater.
                  Præcisionsmålinger af estimater i overensstemmelse med de tekniske
                   specifikationer for de enkelte datasæt.
DA                                                  3                                              DA
 ---pagebreak---                  Standardfejl på nationalt og, hvor det er påkrævet, regionalt plan (NUTS 2), for
                  de vigtigste indikatorer, der er nævnt i bilag II til forordning (EU) 2019/1700.
   6.3.     Ikkestikprøvefejl
   6.3.1.   Dækningsfejl
   Beskrivelse af forskelle mellem rammepopulationen og målpopulationen.
                 Hyppighed af og tidsplan for ajourføring af rammen.
                 Fejl, som skyldes uoverensstemmelse mellem stikprøvegrundlaget og
                  målpopulationen          og         delpopulationerne          (overrepræsentation,
                  underrepræsentation, fejlklassificering).
   6.3.2.   Målefejl
   Beskrivelse af fejl, der forekommer under dataindsamlingen, og som bevirker, at de
   registrerede variabelværdier afviger fra de sande værdier.
                 Beskrivelse af de bestræbelser, der er gjort med hensyn til udformning og
                  testning af spørgeskemaet (herunder adressering af fejl som følge af
                  dataindsamling, hvor der anvendes flere forskellige måder og/eller kilder).
                 Beskrivelse af interviewers uddannelse.
                 Proxyinterviewprocenter.
   6.3.3.   Bortfaldsfejl
   Beskrivelse af:
                 Tilgængelige karakteristika ved ikke-respondenter.
                 Bortfald, der skyldes ikke-svarende enheder, og bortfald, der skyldes ikke-
                  besvarede spørgsmål, i procent.
                 Substitutionsprocenter.
                 Bruttostikprøvestørrelse         (oprindelig         stikprøvestørrelse),     antal
                  kriterieopfyldende      enheder       og     nettostikprøvestørrelse,     herunder
                  substitutionsenheder (opnået stikprøvestørrelse)
   6.3.4.   Bearbejdningsfejl
   Beskrivelse af fejl i bearbejdningen og konsekvenserne for de endelige
   dataindsamlingsresultater som følge af en ukorrekt gennemførelse af korrekt planlagte
   gennemførelsesmetoder.
                 Beskrivelse af kvalitetskontrol og dataredigeringsprocessen.
                 Beskrivelse af imputeringsprocedurer.
                 Imputeringsprocenter.
   6.3.5.   Modelantagelsesfejl
   Hvis det er relevant: beskrivelse af fejl, som følger af områdespecifikke modeller, der er
   nødvendige for at fastlægge målet for skønnet.
   6.4.     Sæsonkorrektion (hvis relevant)
           Beskrivelse af de statistiske teknikker, der er anvendt til at korrigere for
           sæsonvirkninger, der påvirker en dataserie.
DA                                                  4                                                 DA
 ---pagebreak---    6.5.     Datarevision — politik
          Beskrivelse af den politik, der skal sikre gennemsigtigheden af formidlede data, og
          hvor foreløbige data revideres efter sammenstilling.
   6.6.     Datarevision — praksis
          Oplysninger om praksis for datarevisioner.
   7.       AKTUALITET OG PUNKTLIGHED
   Oplysninger om:
                  Dato for formidling af nationale resultater.
                  Antal dage mellem afslutningen af feltarbejdet og den første fuldstændigt
                   validerede indberetning af data til Kommissionen (Eurostat).
                  Datoen for den første fuldstændige indberetning af data til Kommissionen
                   (Eurostat). Hvis indberetning af data ikke finder sted inden den frist, der er
                   fastsat i forordning (EU) 2019/1700, skal den manglende overholdelse af
                   fristen begrundes.
   8.       KOHÆRENS OG SAMMENLIGNELIGHED
   Beskrivelse af, hvordan de krav, der er fastsat på det specifikke område, er opfyldt, herunder,
   hvor det er relevant, virkningen af eventuelle afvigelser fra spørgeskemaet og definitionerne.
   8.1.     Sammenlignelighed — geografisk
          Beskrivelse af eventuelle problemer med sammenlignelighed mellem forskellige
          regioner i landet.
   8.2.     Sammenlignelighed — over tid
          Oplysninger om længden af sammenlignelige tidsserier, herunder de år, hvor der
          forekom eventuelle seriebrud, og årsagerne hertil.
   8.3.     Kohærens — tværgående
          Sammenligning med eksterne kilder for alle relevante variabler, hvor sådanne eksterne
          data efter de berørte medlemsstaters opfattelse er tilstrækkeligt pålidelige.
   8.4.     Kohærens — statistikker, der vedrører perioder på eller under et år
          Hvis relevant.
   8.5.     Kohærens — Nationalregnskaber
          Hvis relevant.
   8.6.     Kohærens — intern
          Oplysninger om eventuel manglende kohærens mellem resultaterne af den statistiske
          proces.
DA                                                 5                                               DA
 ---pagebreak---    9.        TILGÆNGELIGHED OG KLARHED
   Oplysninger om:
                 Formidlingsformater.
                 Dokumentation for metode og kvalitet.
   10.       OMKOSTNINGER OG BYRDE
   Byrden for respondenterne og eventuelle omkostninger forbundet med indsamling og
   produktion af det statistiske produkt. Den gennemsnitlige varighed af husstandsinterview bør
   angives. Hvis det er muligt og relevant, bør varigheden af husstandsinterviewet indberettes
   efter dataindsamlingsmetode.
   11.       FORTROLIGHED
   Oplysninger om dataejerskab, der angiver, i hvilket omfang uretmæssig udbredelse heraf vil
   skade kildens eller andre relevante parters interesser.
                 Fortrolighedspolitik — beskrivelse af eventuelle bestemmelser ud over den
                  europæiske lovgivning, der er relevante for den statistiske fortrolighed, der
                  anvendes på dataene.
                 Fortrolighed – databehandling: generel beskrivelse af de regler, der anvendes
                  til behandling af mikrodata og makrodata (herunder tabeldata) for så vidt angår
                  statistisk fortrolighed.
   12.       BEMÆRKNINGER
      Supplerende beskrivende tekst, som kan indgå i kvalitetsrapporten.
DA                                                 6                                              DA